6. ΝΟΜΟΘΕΤ. ΔΙΑΤΑΓΜΑ υπ' αριθ. 32 της 28 Νοεμ./3 Δεκ. 1968 (ΦΕΚ Α' 285) Περί τροποποιήσεως και συμπληρώσεως του Ν.Δ. 4561/1966 "περί ιδρύσεως εν Θεσσαλονίκη Ινστιτούτου Δημοσίου Διεθνούς Δικαίου και Διεθνών Σχέσεων". Άρθρ.1-4.(Τροποποιείται η παρ. 2 άρθρ. 3 προστίθενται παρ. 5 εις άρθρ. 3 και αντικαθίστανται τα άρθρ. 4 και 7 του Ν.Δ. 4561/1966, ανωτ. αριθ. 5). Άρθρ.5.-1.Το προσωπικόν του Ινστιτούτου πέραν του κατά το άρθρ. 3 του Ν.Δ. 4561/66 Διευθυντού, διακρίνεται εις Επιστημονικόν και Διοικητικόν. 2.Το Επιστημονικόν προσωπικόν διακρίνεται εις κύριον και βοηθητικόν. 3.Αι θέσεις του κυρίου επιστημονικού προσωπικού ορίζονται εις δύο (τακτικοί επιστημονικοί συνεργάται). Ως τοιούτοι προσλαμβάνονται καθηγηταί Πανεπιστημίου ή εντεταλμένοι υφηγηταί ή άλλοι επιστήμονες, έχοντες ειδικά προσόντα δια κοινής αποφάσεως των Υπουργών Εξωτερικών και Δικαιοσύνης, προτάσει του Διοικητικού Συμβουλίου του Ινστιτούτου, επί συμβάσει ιδιωτικού δικαίου διαρκείας ενός μέχρι τριών ετών και αποδοχαίς προκειμένου περί καθηγητών ή εντεταλμένων υφηγητών, ίσαις προς το 1/3 των τακτικών αποδοχών των, προκειμένου δε περί λοιπών επιστημόνων, μη υπαλλήλων, ίσαις προς τας αποδοχάς υπαλλήλων 4ου έως 2ου βαθμού. 4.Αι θέσεις του βοηθητικού επιστημονικού προσωπικού, ορίζονται εις τέσσαρας (επιστημονικοί βοηθοί). Ούτοι προσλαμβάνονται επί συμβάσει Ιδιωτικού Δικαίου, διαρκείας ενός έως τριών ετών και επί αποδοχαίς 6ου έως 4ου βαθμού της διοικητικής ιεραρχίας δια κοινής αποφάσεως του Διοικητικού Συμβουλίου του Ινστιτούτου, εγκρινομένης υπό των Υπουργών Εξωτερικών και Δικαιοσύνης. Αι θέσεις αύται δύνανται να πληρώνται και υπό βοηθών παρά τη Σχολή Νομικών και Οικονομικών Επιστημών του Αριστοτελείου Πανεπιστημίου Θεσσαλονίκης εις ους καταβάλλεται μηνιαία αποζημίωσις ίση προς το 1/3 των τακτικών αποδοχών αυτών. 5.Ο τρόπος προσλήψεως, τα προσόντα, τα καθήκοντα και υποχρεώσεις και η κατανομή του εν τω παρόντι άρθρω βοηθητικού επιστημονικού προσωπικού εις τας υπηρεσίας του Ινστιτούτου, ορίζονται δια του κανονισμού αυτού. Η εν τω Ινστιτούτω υπηρεσία του βοηθητικού προσωπικού είναι ασυμβίβαστος προς οιανδήποτε δημοσίαν υπηρεσίαν ή την άσκησιν του δικηγορικού λειτουργήματος. Άρθρ.6.-1.Αι θέσεις του Διοικητικού προσωπικού ορίζονται κατά κατηγορίας, κλάδους και βαθμούς ως εξής: Α' Κατηγορία Κλάδος Διοικητικός - Λογιστικός Μία θέσις Γραμματέως επί βαθμώ 8ω-4ω. Δεύτερος εισαγωγικός βαθμός ορίζεται ο 5ος. Β' Κατηγορία Κλάδος Δακτυλογράφων Μία θέσις δακτυλογράφου επί βαθμώ 11ω-6ω. Δεύτερος εισαγωγικός βαθμός ορίζεται ο 9ος. Γ' Κατηγορία Κλάδος Κλητήρων Μία θέσις Κλητήρος επί βαθμώ 13ω-9ω. 2.Δια τον καθαρισμόν των γραφείων προσλαμβάνεται μία καθαρίστρια κατά τας διατάξεις του Νόμ. 2314/1953. Προσόντα Διοικητικού Προσωπικού Άρθρ.7.-1.Ως προσόν διορισμού εις τον εισαγωγικόν βαθμόν (8ον) του Κλάδου Διοικητικού-Λογιστικού ορίζεται το πτυχίον Νομικής ή Οικονομικών και Πολιτικών Επιστημών του Πανεπιστημίου ή της Α.Σ.Ο.Ε.Ε. ή της Π.Α.Σ.Π.Ε. ή των Ανωτάτων Βιομηχανικών Σχολών ή ισοτίμων αλλοδαπής και γνώσις μιας των γλωσσών γαλλικής, αγγλικής, γερμανικής ή ιταλικής. Ως πρόσθετον ειδικόν προσόν διορισμού δια τον δεύτερον εισαγωγικόν βαθμόν (5ον) ορίζεται επί πλέον των ανωτέρω και σπουδαί διοικητικών επιστημών, αποδεικνυόμεναι δια τίτλου σπουδών ή επιστημονικών εργασιών ή υπερτριετής υπηρεσία παρά τω Δημοσίω ή Νομικώ Προσώπω Δημοσίου Δικαίου επί 6ω τουλάχιστον βαθμώ. 2.Ως προσόν διορισμού εις τον εισαγωγικόν βαθμόν (11ον) του Κλάδου Δακτυλογράφων ορίζεται το απολυτήριον εξαταξίου Γυμνασίου ή Λυκείου και πλήρης γνώσις δακτυλογραφίας. Ως πρόσθετον ειδικόν προσόν διορισμού δια τον δεύτερον εισαγωγικόν βαθμόν (9ον) ορίζεται επί πλέον των ανωτέρω και πλήρης γνώσις δακτυλογραφίας μιας των γλωσσών γαλλικής, αγγλικής, γερμανικής ή ιταλικής ως και στενογραφίας. 3.Ως προσόν διορισμού εις τον εισαγωγικόν βαθμόν (13ον) του Κλάδου Κλητήρων ορίζεται το απολυτήριον Δημοτικού Σχολείου. (Αντί της σελ. 96,03) Σελ. 96,03(α) Τεύχος 507-Σελ. 7 Ινστιτούτα Διεθνούς Δικαίου 6.Α.ι.6 Υπηρεσιακόν Συμβούλιον Άρθρ.8.-Παρά τω Ινστιτούτω λειτουργεί ειδικόν Υπηρεσιακόν Συμβούλιον συνιστώμενον κατά τας διατάξεις των άρθρ. 3 και επομένων του από 24/31.12.55 Β.Δ/τος "περί εφαρμογής του Υ .Κ. επί των Ν.Π.Δ.Δ.". Άρθρ.9.-Εκ της εγγεγραμμένης εις τον προϋπολογισμόν εξόδων του Υπουργείου Δικαιοσύνης, βάσει του Ν.Δ. 4561/1966 πιστώσεως, εφ' άπαξ κρατικής χορηγίας δια τα έξοδα επιπλώσεως και εν γένει εγκαταστάσεως και τον σχηματισμόν του πυρήνος βιβλιοθήκης του Ινστιτούτου, δύναται να διατεθώσι τα απαιτούμενα ποσά δια την πληρωμήν των από 1 Δεκ. 1966 και μέχρι 13 Αυγ. 1968 γενομένων πράγματι δαπανών δια την ως άνω αιτίαν, βάσει ειδικής αποφάσεως του Διοικητικού Συμβουλίου του Ινστιτούτου και επί τη υποβολή κεκανονισμένων δικαιολογητικών περί των άνω δαπανών και εγκρίσεως του Υπουργού Δικαιοσύνης. Άρθρ.10.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.